PARLAMENTUL REPUBLICII MOLDOVA

LEGE

cu privire la modificarea şi completarea Legii

insolvabilităţii nr.632-XV din 14 noiembrie 2001


Parlamentul adoptă prezenta lege organică.


Articol unic. – Legea insolvabilităţii nr.632-XV din 14 noiembrie 2001 (Monitorul Oficial al Republicii Moldova, 2001, nr.139-140, art.1082), cu modificările şi completările ulterioare, se modifică şi se completează după cum urmează:


1. La articolul 71, alin.(1) se completează cu următorul text „ , care va fi format, în mod obligatoriu, din reprezentanţi ai tuturor claselor de creditori”.


2. La articolul 73 alin.(5), sintagma „alin.(3)”, se substituie cu sintagma „alin.(4).


3. La articolul 80 alin.(1), după cuvintele „adunării creditorilor” se completează cu cuvintele „ , organelor centrale de specialitate ale administraţiei publice” (în cazul intentării procesului de insolvabilitate în privinţa întreprinderii de stat,  care a fost fondată de către organul central, sau în capitalul statutar al cărora statul deţine mai mult de 35 de procente din pachetul de acţiuni)”. 

4. La articolul 124:


alin.(1):

după cuvintele „adunarea de raportare,”, se completează cu cuvintele „numai după acordul expres al adunării creditorilor sau al comitetului creditorilor”;
cuvintele „în măsura în care adunarea creditorilor nu a hotărît altfel” se exclud;


se introduce un nou alineat, (11), cu următorul cuprins:


„(11) În cazul în care administratorul valorifică şi/sau lichidează masa debitoare fără acordul expres al adunării creditorilor sau al comitetului creditorilor, acestea pot trage la răspundere administratorul, în conformitate cu legislaţia în vigoare, pentru prejudiciul cauzat în legătură cu înstrăinarea necoordonată a masei debitoare”.


5. La articolul 126:

în alin.(1), sintagma „un complex unic”, se substituie cu cuvintele „un complex patrimonial unic doar după acordul expres al adunării creditorilor sau al comitetului creditorilor”;


în tot textul, cuvintele „complex unic” se substituie prin cuvintele „complex patrimonial unic”.


Preşedintele Parlamentului 
Notă informativă

la proiectul  de LEGE

cu privire la modificarea şi completarea Legii

insolvabilităţii nr.632-XV din 14 noiembrie 2001

    Avînd obligaţia de a apăra interesele creditorilor, a debitorului şi de a imprima procedurii de insolvabilitate siguranţă, administratorul, în exerciţiul funcţiunii, apare în triplă ipostază. De aceea la desemnarea  administratorului se pune accent pe lîngă calificare,  pe imparţialitatea şi independenţa acestuia, ceea ce actualmente se pune sub semnul întrebării, deoarece de multe ori se întîmplă  conflicte de interese ce afectează imparţialitatea administratorului în procesul de insolvabilitate, iar acest fapt duce incontestabil la lichidarea sau valorificarea masei debitoare fără coordonarea cu comitetul creditorilor sau cu adunarea generală a creditorilor.

     Astfel, proiectul respectiv de lege a fost elaborat pentru a evita pe viitor necoordonarea cu comitetul creditorilor sau cu adunarea generală a creditorilor a

 cazurilor de lichidare  sau valorificare a masei debitoare  sau de comercializare a întreprinderii ca un complex patrimonial unic.

     În contextul celor nominalizate, considerăm oportună promovarea şi adoptarea proiectului respectiv de lege.

               Ministru                                                     Igor DODON
